Борис Младенов-Young
Накрая на живота е прието…

chitanka.info

Накрая на живота е прието,

човек пред себе си да се изправи,

ръката си да сложи на сърцето

и трезва равносметка да направи.

Доволен ли е от това, което

на този свят един ден ще остави?

Какво би променил във битието,

ако бог втори шанс му предостави?

Подобен род въпроси несъмнено

сега и мен вълнува и тревожи.

„Осъществих — отчитам откровено,

мечти, стремежи, цели дръзновени

и ако бог повторно ми предложи,

бих изживял живота без промени!“

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.